Case ID: 1164160
Sentence 15: Bununla yanaşı zərərçəkmiş V6 alınmasına cəhd edilən məbləğin *** manat təşkil etdiyi, rüsvayedici məlumatları əks etdirən çəkilişlərin realda olub-olmadığı, zərərçəkmiş şəxs barəsində kompleks məhkəmə-ambulator psixiatrik və psixoloji ekspertiza üzrə psixiatrik ekspertin 23.09.2019-cu il tarixli 31 saylı rəyindəki cinsi inkişaf və orientasiya ilə bağlı qənaəti və cəzanın təyin edildiyi zaman nəzərə alınmalı idi. Təqsirləndirilən şəxs Məhkum zərər çəkmiş şəxslərin ikisi ilə - X14 və X6 ilə barışması, hər ikisinin məhkəməyə rəsmi müraciəti, Məhkum istintaqda əməllərini ətraflı ifadə etməsi, törətdiyi cinayət əməllərini səmimi etiraf edib, əməlindən peşman olmasını, ilk dəfə məhkum olunduğu cəzanın yüngülləşdirilməsi baxımından nəzərə alınması cinayət qanununun əsaslandığı humanizm və ədalət prinsiplərinə uyğun olardı.Kassator göstərilənləri nəzərə alaraq, Naxçıvan Muxtar Respublikasının Ali Məhkəməsinin cinayət kollegiyasının 16.01.2020-ci il tarixli qərarının ləğv edilməsini və Naxçıvan Hərbi Məhkəməsinin 26 noyabr 2019-cu il tarixli hökmü ilə Məhkum barəsində təyin edilmiş cəzanın müəyyən qədər yüngülləşdirilməsi haqqında qərar qəbul edilməsini xahiş etmişdir.